|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΛΕΥΚΑΔΑΣ**  **ΔΗΜΟΣ ΛΕΥΚΑΔΑΣ** | **Λευκάδα 24-5-2024** |

**ΑΝΑΚΟΙΝΩΣΗ**

Α. Απαγορεύεται αυστηρώς, βάσει του Κανονισμού Καθαριότητας του Δήμου Λευκάδας , η ανεξέλεγκτη απόρριψη μπαζών και πάσης φύσεως υλικών που προέρχονται από οικοδομικές εργασίες και επισκευές κτιρίων σε κάδους απορριμμάτων ή πέριξ αυτών . Τα απορρίμματα που προέρχονται από τις παραπάνω εργασίες μεταφέρονται με ευθύνη του υπόχρεου σε χώρους που έχουν χαρακτηριστεί ως χώροι υποδοχής μπαζών – αδρανών υλικών .

Β. Απαγορεύεται ,βάσει του Κανονισμού Καθαριότητας του Δήμου Λευκάδας , η ανεξέλεγκτη απόρριψη από προϊόντα καθαρισμού κήπων δίπλα από κάδους απορριμμάτων . Οι υπόχρεοι θα επικοινωνούν με την υπηρεσία καθαριότητας για το πότε και το πως θα τα εξάγουν (**ΣΕ ΠΕΡΙΟΡΙΣΜΕΝΕΣ ΠΟΣΟΤΗΤΕΣ**) έτσι ώστε να γίνεται η αποκομιδή από την υπηρεσία.

Γ. Για την εξαγωγή ογκωδών αντικειμένων (έπιπλα-στρώματα κλπ.) (**ΣΕ ΠΕΡΙΟΡΙΣΜΕΝΕΣ ΠΟΣΟΤΗΤΕΣ**) , από οικίες θα γίνεται κατόπιν συνεννόησης με την υπηρεσία για το πότε και το πώς θα εξάγονται για να πραγματοποιείται η αποκομιδή,βάσει του Κανονισμού Καθαριότητας του Δήμου Λευκάδας .

Σε περίπτωση μη συμμόρφωσης θα επιβάλλονται τα πρόστιμα όπως ορίζει ο κανονισμός καθαριότητας και τα άρθρα 47 &48 του Κ.Ο.Κ.

**ΥΠΗΡΕΣΙΑ ΚΑΘΑΡΙΟΤΗΤΑΣ**

**ΔΗΜΟΥ ΛΕΥΚΑΔΑΣ**

**Τηλ. επικοιν. 2645360535**